stanford-oval/wikipedia huggingface dataset:
יסמין לוי
ביוגרפיה

לוי נולדה וגדלה בירושלים, וכיום מתגוררת בתל אביב. אביה, יצחק לוי אשר עלה מטורקיה, היה זמר, מלחין וחוקר מוזיקה ספרדית יהודית, הלאדינו, והוא נפטר בטרם הספיקה יסמין להכיר אותו. אמה היא זמרת הלאדינו המוכרת כוכבה לוי, ויחד הן אף העלו מופע משותף.
לוי מציגה גרסה חדשה לסצנת מוזיקת הלאדינו הבינלאומית בסגנונה הייחודי ובקולה העמוק, וסוחפת עמה קהל ותיק וצעיר ברחבי העולם. כך סיפרה על שירתה בריאיון לפורום תרבות הלאדינו מ-2 ביוני 2010:
"בתחילה הצליל שלי היה מזרחי, אחר כך הוא עבר לפלמנקו ואז הייתה אכזבה בקרב ציבור דוברי הלאדינו. שנים לא הבנתי, הייתה תמיכה אינסופית וממני, בתור בתו של אבא, היו ציפיות. השירה הרגילה של הלאדינו באופן מסורתי, היא לפעמים כמו אופרה, עם גיטרה. הפכתי אותה ל"שירת חזה". אני מכבדת את אלו השרים בצורה מסורתית. אני מופיעה בעולם ואני מפיצה את השירה הזו בעולם. הייתי חייבת לפתוח את השירים למוזיקה שונה כדי ליצור משהו מעניין לאנשים שלא גדלו על ברכי הלאדינו. אני רוצה שיסמין תישמע כיסמין. שילוב הוא דבר המתאים לנשמה – החוק היחידי היה עבורי לא לגעת בלחנים".
לוי כותבת ומלחינה שירים בספרדית ובעברית, ושרה בסגנונות מגוונים מרחבי העולם כגון: פלמנקו, מוזיקה טורקית, בלדות לטיניות, טנגו ועוד. יסמין אף מלמדת שירה והגשה ב"אלשיך", המרכז למוזיקה מסורתית.
לוי למדה קורס משחק בסטודיו יורם לוינשטיין, והגדירה זאת כ"אחת המתנות הגדולות" שנתנה לעצמה בחיים. בשנים האחרונות היא משחקת בתיאטרון ובסדרות טלוויזיה בארץ ובעולם.
קריירה

אלבום הבכורה שלה, Romance & Yasmin יצא בשנת 2000, ובזכותו היא הייתה מועמדת לפרס "תגלית השנה" בטקס פרסי המוזיקה העולמית של BBC.
בשנת 2004, התארחה בשיר "הבטחת לי" של דיקלה, אשר נכלל באלבומה השני, עולם. באותה השנה התארחה גם בשיר הראפ "פרח" של הראפר אבי מסיקה מהאלבום "מציאות מדומה".
אלבומה השני, La Judería (הרובע היהודי – בספרדית) יצא בשנת 2005. אלבומה השלישי Mano Suave (יד רכה – בספרדית), יצא באוקטובר 2007, אלבומה הרביעי Sentir (להרגיש – בספרדית), יצא בשנת 2009 והאלבום Libertad (חופש – בספרדית) בשנת 2012. בשנת 2017 הוציאה את אלבומה הראשון בשפה העברית, בשם רק עוד לילה אחד.
בשנת 2018 ביצעה גרסת כיסוי לשיר "מישהו הולך תמיד איתי" של עפרה חזה, במסגרת אלבום המחווה קול הנשמה: שרים עפרה חזה. בשנת 2019 שיחקה במחזמר "זה אני" שהועלה בתיאטרון הקאמרי ובסדרה "בתולות" של HOT3. באותה השנה ביצעה את השיר "אני ציפור מתה" שהלחינה לפרויקט אי במערבולת: שרות זלדה.
בשנת 2021 הוציאה את האלבום Voice & Piano עם גיל שוחט. בשנת 2022 הופיעה במחזה המוזיקלי "איש חסיד היה" שכתב דן אלמגור והועלה בתיאטרון העברי.
בשנת 2023 הוציאה דואט בשם "לא יכול בלעדייך", עם הזמר דוד ד'אור, אשר להם חברות עמוקה ורבת שנים. בשנת 2024 הוציא וידאו קליפ לשיר חדש בשם "Mothers' Pain".
חיים אישיים

לוי הייתה נשואה לישי אמיר, נגן כלי הקשה אשר נהג ללוות אותה בהופעות, והיא אם למיכאל ולמנואלה.
היא מגדירה עצמה צמחונית.
דיסקוגרפיה

| --- | --- |
 אלבומי אולפן 2004: Romance & Yasmin  2005: La Judería  2007: Mano Suave  2009: Sentir  2012: Libertad  2014: Tango  2017: רק עוד לילה אחד  2021: Voice & Piano:  אלבומי DVD 2006: Live at the Tower of David, Jerusalem
הערות שוליים

↑  "תני לעצמך להיות יפה": שיר חדש ליסמין לוי, באתר ‏מאקו‏, 24 בנובמבר 2016
↑  Billboard Staff, LADINO INTRIGUE, Billboard, ‏2011-03-25 (באנגלית אמריקאית)
1 2  שגיא בן נון‏, "אני מופיעה מול אלפים בחו"ל ואז מגיעה לישראל וצריכה להסביר לכתב בן 20 מי אני", באתר וואלה, 22 בספטמבר 2022
↑  devops, Greece Albums, Billboard, ‏2013-01-02 (באנגלית אמריקאית)
↑  Martin Longley, BBC - Music - Review of Yasmin Levy - Libertad, www.bbc.co.uk (באנגלית בריטית)
↑  yasmin levy Una noche mas, www.youtube.com
1 2  יעקב בר-און,'"`UNIQ--nowiki-0000000E-QINU`"'‏בין לדינו לטנגו: יסמין לוי משתפת פעולה עם התזמורת הסימפונית חיפה, באתר מעריב אונליין, 5 במרץ 2023
↑  כוכבה לוי (כוחבה לוי)
↑  תיאטרון - כוכבה לוי ויסמין לוי במופע לאדינו, באתר www.habama.co.il
↑  סיגל גליל, "אדיו קרידה" יסמין לוי בשירי לאדינו באופרה הישראלית, באתר מגפון ניוז Megafon News, ‏2022-06-08
↑  אלשיך המרכז למוזיקה מסורתית, פייסבוק, באתר Facebook
↑  אמנים - יסמין לוי, באתר www.habama.co.il
↑  דיקלה - הבטחת לי, נבדק ב-2023-03-14
↑  רק עוד לילה אחד, 2017-03-22, נבדק ב-2023-08-11
↑  קול הנשמה - שרים עפרה חזה, 2018-11-19, נבדק ב-2023-03-14
↑  קיץ ברבנר,'"`UNIQ--nowiki-00000017-QINU`"'‏יסמין לוי על חוסר הביטחון, אייל גולן וההצלחה בחו"ל: "שילמתי מחיר", באתר מעריב אונליין, 11 במאי 2019
↑  Piano & Voice, נבדק ב-2021-04-29
↑  דוד ד'אור, יסמין לוי / לא יכול בלעדייך | הליקון ארומה מיוזיק גרופ, באתר heliconaroma.co.il, ‏2023-02-26
↑  Yasmin Levy (2024-08-10), Yasmin Levy - Mothers’ Pain (Official Music Video), נבדק ב-2024-09-14
↑  פבלו, אוכל וחברים - יסמין לוי, באתר mako
| --- | --- |
בקרת זהויות :  NLI: 987007305699005171  BIBSYS: 12051265  BnF: cb146018993 (data)  GND: 143208632  ISNI: 0000 0001 0928 3543  LCCN: n2003073620  MusicBrainz: 856e486f-21f3-4203-a5d2-e30993988b38  NKC: xx0183845  NLA: 42204745  RERO: 02-A012947373  SUDOC: 084289619  Trove: 1448183  VIAF: 98429201   WorldCat (עם VIAF): 98429201
אלמוג בוזגלו

אלמוג בר בוזגלו (נולד ב-8 בדצמבר 1992) הוא כדורגלן ישראלי המשחק בעמדת הקשר ההתקפי בבני יהודה תל אביב מהליגה הלאומית.
קריירה

בצעירותו שיחק בוזגלו בקבוצות הילדים של בית"ר ירושלים, הפועל תל אביב, מכבי חיפה ומכבי תל אביב, ולאחר מכן הצטרף למחלקת הנוער של הפועל פתח תקווה. בהמשך שיחק גם בקבוצת הנערים של בני סכנין למשך עונה אחת (כשאחיו מאור שיחק בקבוצה הבוגרת של המועדון ומשפחתו עברה להתגורר בכרמיאל), וכשהיה בן 16 החל לשחק באופן קבוע בקבוצת הנוער של הפועל פתח תקווה. ב-5 בדצמבר 2009 ערך בוזגלו את הופעת הבכורה שלו בקבוצה הבוגרת של המועדון, בהפסד 0–2 להפועל באר שבע. עד תום העונה המשיך לשחק בקבוצת הנוער, ולא שותף יותר במשחקי הקבוצה הבוגרת.
בקיץ 2010 הצטרף בוזגלו למכבי עמישב פתח תקווה מליגה א'. ב-1 באוקטובר 2010 הבקיע את שער הבכורה שלו בקריירה, בתיקו 1–1 נגד הפועל ירושלים. בעונה השנייה במועדון כבש בוזגלו 10 שערים והוסיף עוד שישה שערים בשלושה משחקי קבוצת הנוער של המועדון. בינואר 2013 הצטרף למכבי קביליו יפו, במדיה כבש שמונה שערי ליגה עד לסיום העונה, ואף סיים כמלך שערי הקבוצה.
בקיץ 2013 חתם בהפועל רמת גן מהליגה הלאומית. בוזגלו ערך את הופעת הבכורה שלו ברמת גן ב-1 באוגוסט 2013, בתיקו 0–0 נגד אשטוריל במסגרת מוקדמות הליגה האירופית. ב-24 בינואר 2014 הבקיע את שער הבכורה שלו במועדון, בניצחון 3–0 נגד מכבי הרצליה. בעונת 2014/2015 היה מלך שערי הקבוצה עם 9 שערים, ועוד שער אחד בגביע המדינה.
ביולי 2015 חתם בקבוצת בני יהודה תל אביב מליגת העל. ב-8 באוגוסט 2015 ערך את הופעת הבכורה שלו בבני יהודה, בניצחון 2–0 נגד מכבי תל אביב. ב-22 באוגוסט 2015 הבקיע את שער הבכורה שלו בליגת העל, בניצחון 3–0 נגד מכבי חיפה, ובסך הכל בעונת 2015/2016 כבש שלושה שערי ליגה.
בעונת 2016/2017 כבש ארבעה שערי ליגה והיה שותף לזכייתה של בני יהודה בגביע המדינה, לאחר שגברה על מכבי תל אביב 4–3 בבעיטות הכרעה במשחק הגמר, כאשר אחד הפנדלים הובקע על ידי בוזגלו. בעונת 2017/2018 השתתף בוזגלו בקמפיין האירופי של בני יהודה במוקדמות הליגה האירופית בו נעצרה בסיבוב השלישי עלי ידי מועדון הפאר הרוסי זניט סנקט פטרבורג, וכבש את שער הניצחון במשחק הגומלין ברוסיה בו ניצחה בני יהודה 1–0. ב-4 בנובמבר 2017 הבקיע במסגרת המחזור העשירי את הצמד הראשון שלו בליגת העל, בניצחון 3–2 על בית"ר ירושלים. בסך הכל כבש ארבעה שערי ליגה בעונה זו, והקבוצה סיימה במקום השישי.
ב-8 באוגוסט 2018 חתם בהפועל חיפה לעונה אחת, עם אופציה לעונה נוספת. למחרת ערך את הופעת הבכורה שלו במועדון, כאשר פתח בהרכב וכבש את שער היתרון במשחק מול אטאלנטה האיטלקית במסגרת מוקדמות הליגה האירופית, אשר הסתיים בהפסד 1–4. במהלך משחק הגומלין נגד אטלנטה קרע בוזגלו את הרצועה הצולבת בברכו, וחזר לשחק רק במחזור הסיום של עונת 2018/2019.
ב-13 בינואר 2021 חזר לקדנציה שנייה בבני יהודה תל אביב. ב-24 בפברואר כבש שער ראשון בניצחון 0–1 על עירוני קריית שמונה. בסיום אותה העונה, עונת 2020/2021, ירד עם בני יהודה תל אביב לליגה הלאומית.
ב-21 ביוני 2022 חתם בסקציה נס ציונה מליגת העל. בסיום העונה ירד עם הקבוצה לליגה הלאומית.
ב-11 ביולי 2023 חזר לקדנציה שלישית בבני יהודה תל אביב מהליגה הלאומית.
חיים אישים

אביו הוא כדורגלן העבר יעקב בוזגלו. לאלמוג שלושה אחים, מאור, אסי ואוהד, כולם כדורגלני עבר.
בנובמבר 2017 עלתה ב-yes תוכנית דוקו-ריאליטי בשם "הבוזגלוס" העוקבת אחר בני משפחתו.
נשוי לנטליה ואב לשלושה. מתגורר בראשון לציון.
תארים

גביע המדינה (1): 2016/2017
הערות שוליים

↑  ארז נעמן, ‏בוזגלו, רק שקט ומופנם: אלמוג מגיע לליגת העל, באתר ONE‏, 31 ביולי 2015
↑  '"`UNIQ--nowiki-0000000B-QINU`"'עירד צפריר,'"`UNIQ--nowiki-0000000C-QINU`"'אלמוג בוזגלו: "אבא מצפה ממני להיכנס לנעליים של מאור", באתר הארץ, 17 בינואר 2018
↑  סיון גולדנברג, ‏עולה ליגה: אלמוג בוזגלו חתם לעונה בהפועל ר"ג, באתר ONE‏, 26 ביוני 2013
↑  רענן ברנובסקי‏, בני יהודה: אלמוג בוזגלו סיכם לשלוש שנים, באתר וואלה, 16 ביולי 2015
↑  סיון גולדנברג, ‏בוזגלו עבר בבקרה וצפוי לפתוח מול אטאלנטה, באתר ONE‏, 8 באוגוסט 2018
↑  איתן גליקמן,'"`UNIQ--nowiki-00000011-QINU`"'מכה להפועל חיפה: אלמוג בוזגלו גמר את העונה, באתר ynet, 19 באוגוסט 2018
↑  מאור רחמני, ‏אלמוג בוזגלו חתם בבני יהודה, אסי עזר במעבר, באתר ONE‏, 13 בינואר 2021
↑  רענן ברנובסקי‏, חוזר לליגת העל: אלמוג בוזגלו חתם לעונה בסקציה נס ציונה, באתר וואלה, 21 ביוני 2022
בילי לורד

| --- | --- |

לורד בכנס קומיק-קון 2015
 לידה:  17 ביולי 1992 (בת 32) לוס אנג'לס קליפורניה, ארצות הברית
 מדינה:  ארצות הברית ארצות הברית
 תקופת הפעילות:  מ-2015
 מקום לימודים:  אוניברסיטת ניו יורק  בית ספר הרווארד-וסטלאק 
 בן או בת זוג:  אוסטן ריידל (12 במרץ 2022–?)  אוסטן ריידל (?–12 במרץ 2022)  טיילור לאוטנר (2016–2017) 
 מספר צאצאים:  1 
 פרופיל ב-IMDb
 
בילי קת'רין לורד (באנגלית: Billie Catherine Lourd, נולדה ב-17 ביולי 1992) היא שחקנית אמריקאית ממוצא יהודי. נודעת בעיקר בשל גילום דמותה של שאנל מספר 3/סיידי סוונסון בסדרה "מלכות הצעקה".
ביוגרפיה

לורד נולדה בלוס אנג'לס, קליפורניה שבארצות הברית, למשפחה נוצרית בעיקרה ממוצא בריטי, אם כי סבה מצד אמה היה יהודי. היא בתם היחידה של השחקנית קארי פישר וסוכן הכישרונות בריאן לורד, לו פישר הייתה נשואה דאז. סביה הם השחקנית דבי ריינולדס והזמר אדי פישר. היא אחייניתם של טוד פישר, ג'ולי פישר וטרישה לי פישר. סנדקיה הם השחקנית מריל סטריפ והסופר ברוס וגנר.
ב-2014 סיימה לורד את לימודיה לתואר ראשון באוניברסיטת ניו יורק, אשר כללו לימודי דת ופסיכולוגיה.
קריירה

לורד החלה את הקריירה שלה לראשונה, כאשר היא השתתפה בסרט "מלחמת הכוכבים - פרק 7: הכוח מתעורר" בתפקיד משני בתור סגנית קיידל קו קוניקס, והיא עתידה להופיע שוב באותו התפקיד אף בסרט ההמשך, "אחרוני הג'דיי".
בפברואר 2015, לורד לוהקה לסדרת קומדיית האימה "מלכות הצעקה". בסדרה, דמותה של לורד, שאנל מספר 3 (ומתגלה בהמשך כי שמה האמיתי הוא סיידי סוונסון) היא נערה אדישה וא-מינית לכאורה הנוהגת לענוד על אוזניה אוזניות פרוותיות באופן קבוע, דבר המקנה לה מראה דומה לתסרוקתה המפורסמת של הנסיכה ליאה (אותה מגלמת אימה של לורד) ונעשה כמחווה עבורה. בדצמבר 2015, לורד דיברה על פגישתה הראשונה עם היוצר ראיין מרפי:
חשבתי שהוא רק רוצה שאיבחן עבור אודישן, ולכן הייתי רגועה ולקחתי את זה בקלות. לא חשבתי לרגע שהוא רוצה ללהק אותי, כי ידעתי שהדברים לא עובדים כך. יום למחרת, הם [המפיקים] אמרו לי: "את יודעת שאת לא נשמעת מרוגשת מדי עבור ההצעה? זאת הצעה, לא הזמנה לאודישן." ובדיוק קפצתי מהמקום. לא ידעתי איך הוא תיכנן את זה! ושבוע לאחר מכן הייתי בניו אורלינס.
בדצמבר 2015, לורד לוהקה לסרט הפשע "מועדון הכסף" לצידה של אמה רוברטס, שם היא מגלמת את רוזאנה, אשר מנהלת קשר רומנטי עם דמותו של ג'רמי אירווין, קייל בילטמור.
במהלך שנת 2016, לורד חזרה לגלם את דמותה של שאנל מספר 3 בעונתה השנייה והאחרונה של "מלכות הצעקה". באפריל 2017, נודע כי לורד לוהקה לעונתה השביעית של סדרה נוספת של מרפי "אימה אמריקאית" כווינטר אנדרסון.
באוקטובר 2024, לורד לוהקה לקומדיה הרומנטית "Love Language" בבימוי וכתיבה של ג'ואי פאוור.
פילמוגרפיה > קולנוע

| שנה | סרט | תפקיד | הערה |
| --- | --- | --- | --- |
| 2015 | מלחמת הכוכבים - פרק 7: הכוח מתעורר | סגנית קיידל קו קוניקס |  |
| 2017 | מלחמת הכוכבים - פרק 8: אחרוני הג'דיי | סגנית קיידל קו קוניקס |  |
| 2018 | מועדון הכסף | רוזאנה ריצ'י |  |
| 2019 | חורשות את הלילה | ג'יג'י |  |
| 2019 | מלחמת הכוכבים - פרק 9: עלייתו של סקייווקר | סגנית קיידל קו קוניקס |  |
| 2022 | כרטיס לגן עדן | וורן באטלר |  |
| 2022 | לגדול עם ההורים | — | מפיקה |
| 2024 | נערת השעשועים האחרונה | האנה |  |
| 2025 | דרדסים |  | דיבוב |
| יפורסם בהמשך | Love Language | יפורסם בהמשך |  |
פילמוגרפיה > טלוויזיה

| שנה | סדרה | תפקיד | הערה |
| --- | --- | --- | --- |
| 2016-2015 | מלכות הצעקה | שאנל מספר 3/סיידי סוונסון | תפקיד ראשי; 2 עונות |
| 2017 | אימה אמריקאית: הכת | וינטר אנדרסון | תפקיד ראשי |
| 2018 | אימה אמריקאית: אפוקליפסה | מלורי | תפקיד ראשי |
| 2019 | אימה אמריקאית: 1984 | מונטנה דיוק | תפקיד ראשי |
| 2020 | ויל וגרייס | פיונה אדלר | פרק: "Bi-plane" |
| 2021 | סיפורי אימה אמריקאים | ליב וויטלי | פרק: "BA'AL" |
| 2021 | אימה אמריקאית: דאבל פיצ'ר | לארק | תפקיד ראשי; 10 פרקים |
| 2022 | אימה אמריקאית: ניו יורק | ד"ר האנה וולס | תפקיד ראשי; 10 פרקים |
| 2023 | כוכב מוזר (אנ') | מתבגרת | דיבוב; 2 פרקים |
| 2024-2023 | אימה אמריקאית: רגישות גבוהה | אשלי | 3 פרקים |
הערות שוליים

1 2  Anthony D'Alessandro, Chloë Grace Moretz, Anthony Ramos, Manny Jacinto, Isabel May, Lukas Gage & Billie Lourd Have ‘Love Language’, Deadline Hollywood, ‏2024-10-15
| --- | --- |
בקרת זהויות :  GND: 1198164638  ISNI: 0000 0004 9788 1907  VIAF: 2081157282923403640004   WorldCat (עם VIAF): 2081157282923403640004
אביב כוכבי

אביב כוכבי (נולד ב-23 באפריל 1964) הוא איש צבא ישראלי במילואים ששירת כראש המטה הכללי ה-22 של צה"ל. קודם לכן שימש סגן הרמטכ"ל, מפקד פיקוד הצפון, ראש אמ"ן, ראש חטיבת המבצעים באמ"ץ, מפקד אוגדת עזה, מפקד עוצבת האש ומפקד חטיבת הצנחנים.
ביוגרפיה

כוכבי הוא השני מבין שלושת ילדיהם של ריבה (לבית רזניק, 1934–2013), מורה לחינוך גופני, ושאול כוכבי (1933–2022), בעל עסק לציוד תעשייתי.
סבו מצד האם עלה לארץ ישראל מרוסיה עם כמה מאחיו טרם מלחמת העולם השנייה. משפחת סבו מצד אביו, ששמה המקורי היה שטרנגסט (שפירושו "אורח (מ)כוכב"), גרה בקרקוב שבפולין. הסב, רומק-אברהם שטרנגסט, עלה לארץ ישראל בשנות ה-20 של המאה ה-20, עיברת את שמו ל"כוכבי" והיה מסוללי כביש 75 וממקימי קריית חיים. רבים ממשפחת שטרנגסט שנותרו בפולין נספו בשואה. אחד מדודיו של אביו ניצל בזכות עבודתו במפעלי אוסקר שינדלר.
נולד וגדל בקריית ביאליק, למד בבית הספר היסודי "הבונים" ובקריית החינוך אורט קריית ביאליק, והיה חניך בתנועת הנוער המחנות העולים. אחותו, ד"ר טל כוכבי, הייתה בין השנים 2011–2023 העורכת הראשית וראש ההוצאה לאור של מכון ון ליר. אחיו, ד"ר זהר כוכבי, היה מנהל מחלקת המחקר במכון זולת לשוויון וזכויות אדם.
שירותו הצבאי

כוכבי התגייס לצה"ל באוגוסט 1982, התנדב לצנחנים, ושובץ בגדוד 890. עבר מסלול הכשרה כלוחם. לאחר מכן עבר קורס מ"כים חי"ר וקורס קציני חי"ר, אותם סיים כחניך מצטיין. לאחר סיום הקורס מונה למפקד מחלקת מסלול של גדוד 890. בהמשך שימש כמפקד מחלקה רובאית. לאחר מכן שימש כקצין המבצעים הגדודי. בהמשך מונה למפקד פלוגת מסלול. לאחר מכן שימש כמפקד הפלוגה המסייעת בגדוד 890. בהמשך מונה למפקד פלנ"ט צנחנים בין השנים 1988–1989. לאחר לימודי תואר ראשון בפילוסופיה באוניברסיטה העברית ולימודים בפו"ם, מונה לקצין אג"ם של חטיבת הצנחנים.
בשנת 1993 הועלה לדרגת סא"ל ומונה למפקד גדוד 101, ושימש בתפקיד עד שנת 1994. בשנת 1995 מונה למפקד בא"ח צנחנים, ושירת בתפקיד עד שנת 1997. לאחר מכן שירת כסגן מפקד חטיבת הצנחנים בין השנים 1997–1998. לאחר השלמת תואר שני במינהל ציבורי באוניברסיטת הרווארד בתוכנית משותפת לקרן וקסנר ולבית הספר לממשל על שם קנדי, הועלה בשנת 1998 לדרגת אל"ם ומונה למפקד החטיבה המזרחית ביחידת הקישור ללבנון, בתקופת ארז גרשטיין, ושימש בתפקיד עד שנת 1999. בתקופת תפקידו נהרגו מפקד סיירת הצנחנים, איתן בלחסן ומפקד היק"ל, גרשטיין. בשנת 1999 מונה למפקד עוצבת חצי האש, ושימש בתפקיד עד שנת 2001.
שירותו הצבאי > מח"ט הצנחנים

בשנת 2001 מונה למפקד חטיבת הצנחנים, תפקיד בו כיהן עד שנת 2003. יחד עם קבוצת מפקדים נוספים מיחידות השדה, ובהם, משה תמיר, יאיר גולן, גל הירש ונעם תיבון, היה מהדוחפים לפעול כנגד מקורות הטרור הפלסטיני באינתיפאדה השנייה, בקסבות ובמחנות הפליטים, למרות היותם מרחבים אורבניים צפופים ומסובכים ללחימה, ולמרות היסוסי הפיקוד הבכיר של צה"ל. הוא הוביל את החטיבה בהצלחה במבצע השתלטות על מחנה הפליטים בלאטה בשכם בפברואר 2002. במהלך המבצע חדרו חיילי החטיבה למחנה הפליטים במתקפה סימולטנית רב-כיוונית, ונעו בתוך המחנה באמצעות פריצת קירות, וכך הצליחו להשתלט על המחנה ולפגוע במחבלים רבים כמעט ללא נפגעים, לחימה זו נוהלה לפי שיטה שהגה ופיתח בעצמו. בהמשך השיטה הועתקה על ידי צבאות אחרים ואומצה גם על ידי צבא ארצות הברית במלחמת עיראק ובמלחמת אפגניסטן.
לאחר מכן הוביל את החטיבה במבצע חומת מגן ובמבצעים נוספים ברחבי יהודה ושומרון כנגד תשתיות הטרור הפלסטיני, ובהם, כיבוש בית לחם והטלת מצור על כנסיית המולד, בה התבצרו חמישים מבוקשים חמושים שהחזיקו כ-200 בני ערובה וניהלו קרבות ירי מול צה"ל. המצור נמשך 39 ימים וסוקר על ידי התקשורת הבין־לאומית.
כמפקד החטיבה הוביל תוכנית סדורה למיגור תופעת התעללות של לוחמים ותיקים בצעירים. המודל שהכתיב התפשט לכלל החטיבות הסדירות. בנוסף הקים בצנחנים מסלול לוחמים עבור "נערי רפול".
שירותו הצבאי > תפקידי תא"ל

בשנת 2003 הועלה לדרגת תא"ל ומונה למפקד עוצבת האש, ושימש בתפקיד עד נובמבר 2004. ב-30 בנובמבר 2004 מונה למפקד אוגדת עזה, והוביל את האוגדה במבצעים כנגד שיגור הקאסמים וכנגד תשתיות הטרור הפלסטיני ברצועת עזה, ובהם, מבצע "צעד מזרחי" ומבצע גשמי קיץ. במהלך שירותו כמפקד האוגדה התרחשו שני אירועים משמעותיים; תוכנית ההתנתקות בספטמבר 2005 וחטיפת גלעד שליט ביוני 2006. את תפקידו סיים ב-6 באוגוסט 2006. בסיום תפקידו עמד לצאת ללימודים במכללה לביטחון בלונדון, אך נסיעתו בוטלה מחשש למעצר על ידי שלטונות בריטניה בחשד למעורבות בפשעי מלחמה במהלך שירותו באוגדת עזה. במקום זאת נסע לארצות הברית ולמד לתואר שני נוסף ביחסים בינלאומיים באוניברסיטת ג'ונס הופקינס. בשנת 2007 מונה לראש חטיבת המבצעים באמ"ץ, תפקיד בו כיהן עד ינואר 2010, במהלך התפקיד השתתף בתכנון מבצע עופרת יצוקה. לאחר מכן שימש כפרויקטור באגף התכנון.
שירותו הצבאי > תפקידי אלוף > ראש אמ"ן

ב-22 בנובמבר 2010 הועלה לדרגת אלוף ומונה לראש אמ"ן.
האגף בראשותו, בשיתוף זרוע היבשה, פיתח תפיסה חדשה של לוחמה מבוססת מודיעין (לוחמ"מ), על פי התפיסה, מועבר מידע טקטי לטובת פעילות בשטח, עד למפקדי הפלוגות והמחלקות, באמצעות מערכות צבא יבשה דיגיטלי (צי"ד), והמידע מוזרם אליהם גם תוך כדי הלחימה עצמה, וזאת כהפקת לקחים ממלחמת לבנון השנייה, בה מידע מודיעיני נשמר ברמות הבכירות ולא הועבר לפעמים לידיעת הכוחות בשטח, מחשש מופרז מדליפת מידע והגנה על מקורות. כמו כן פיתח האגף שיטות איסוף ומחקר משודרגות, תוך הוספת כוח אדם ליחידת הסייבר ההתקפי השייכת לאמ"ן, שהוקמה לצד יחידות חדשות נוספות באגף. בנוסף הרחיב בשנת 2012 את מערך המבצעים המיוחדים, ממחלקה בראשותו של אל"ם לחטיבה בפיקודו של תא"ל.
הוא סיים את תפקידו ב-22 בספטמבר 2014.
שירותו הצבאי > תפקידי אלוף > ראש אמ"ן > אירן

במהלך נאום שנשא בכנס הרצליה בפברואר 2012, חשף כי "בידי אויבינו מצויים 200 אלף טילים המסוגלים לפגוע בישראל", והעריך כי ברשות איראן די אורניום מועשר לייצורן של 4 פצצות גרעין. בנאום שנשא שנה לאחר מכן אמר כי בידם מספיק חומרים לייצור של בין חמש לשש פצצות.
שירותו הצבאי > תפקידי אלוף > ראש אמ"ן > האביב הערבי

במהלך תפקידו החלו אירועי האביב הערבי. כשהחלו המהומות במצרים בינואר 2011 אמר כוכבי "אין כרגע חשש ליציבות השלטון במצרים". ביולי 2011 אמר כוכבי שהצבא הסורי נשאר נאמן לאסד אבל לא מצליח לדכא את המהומות ועל כן אסד מבצע רפורמות, שקשה לדעת אם יועילו לו. ביולי 2012 אמר שאסד לא ישרוד את ההתקוממות.
שירותו הצבאי > תפקידי אלוף > ראש אמ"ן > רצועת עזה

בתקופת כהונתו התרחשו מבצע עמוד ענן, מבצע חשיפה מלאה, מבצע שובו אחים ומבצע צוק איתן.
על תפקודו של כוכבי כראש אמ"ן נמתחה ביקורת בדוח מבקר המדינה בעניין מבצע צוק איתן שפורסם בפברואר 2017, שם נטען כי כוכבי (יחד עם שר הביטחון משה יעלון, הרמטכ"ל בני גנץ וראש השב"כ יורם כהן) לא פעל מבעוד מועד להבאת נושא איום מנהרות התקיפה מעזה לדיון בקבינט המדיני-ביטחוני. עוד נטען כי כוכבי, אף שנרשמו לזכותו הישגים הקשורים בשיפור שיתוף הפעולה בין אמ"ן והשב"כ, לא חתר כמצופה להכללת נושא איום המנהרות בצי"ח הלאומי, ואף הגדיר את תחומי האחריות ביחס לנושא זה בצורה שמנעה מעורבות אפקטיבית של חטיבת המחקר של אמ"ן בטיפול בנושא.
שירותו הצבאי > תפקידי אלוף > מפקד פיקוד הצפון וסגן הרמטכ"ל

ב-2 בנובמבר 2014 מונה למפקד פיקוד הצפון. במהלך תפקידו הלך ונבנה המכשול למול חזבאללה בגבול עם לבנון, במקביל כוחות הפיקוד ניהלו פעילות עיקשת לסיכול תשתיות טרור משטח סוריה, לצד קידום פרויקט שכנות טובה בגבול הסורי. את תפקידו סיים ב-19 במרץ 2017.
ב-11 במאי 2017 מונה לסגן הרמטכ"ל, בתפקיד זה שירת עד 13 בדצמבר 2018.
שירותו הצבאי > לאחר פרישתו מצה"ל

במאי 2023 הוענקו לו תוארי דוקטור לשם כבוד מאוניברסיטת בר-אילן ומאוניברסיטת רייכמן.
בדצמבר 2024 הצטרף לחברת ההשקעות הישראלית־קנדית Awz.
קריירה אזרחית

במרץ 2024 מונה כוכבי ליושב ראש הוועד המנהל של מכון ברנקו וייס. כוכבי יבצע את התפקיד בהתנדבות.
השכלה וחיים אישיים

כוכבי בוגר פו"ם, בעל תואר ראשון בפילוסופיה מהאוניברסיטה העברית שבירושלים, בעל תואר שני במינהל ציבורי מאוניברסיטת הרווארד שבארצות הברית (תוכנית משותפת לקרן וקסנר ולבית הספר לממשל על שם קנדי) ותואר שני נוסף ביחסים בינלאומיים מאוניברסיטת ג'ונס הופקינס.
כוכבי נשוי ליעל, עורכת דין במקצועה, שכיהנה כמשנה לפרקליטת מחוז צפון, להם שלוש בנות, והם מתגוררים בעדי. צמחוני מאז תקופת התיכון וצייר חובב.
לקריאה נוספת

יוסי מלמן, "פרויקט כוכבי", ב"מעריב" סופשבוע, יום ה', 25 באפריל 2019.
אביב כוכבי, אחריך! מנהיגות יוצרת משמעות, הוצאת מערכות, 2023.
שולו מרידואניה

| --- | --- |

 לידה:  9 ביוני 2001 (בן 23) לוס אנג'לס, ארצות הברית 
 שם במה:  Xolo Maridueña 
 מדינה:  ארצות הברית 
 תקופת הפעילות:  מ-2012 
 מקום לימודים:  Cathedral High School  Young Actors Space 
 פרופיל ב-IMDb
 
רומריו שולו מרידואניה (באנגלית: Ramario Xolo Ramirez; נולד ב-9 ביוני 2001) הוא שחקן אמריקאי,  תפקידיו כוללים גילומו של וויקטור גרהם בסיטקום של NBC, "הורים במשרה מלאה" (אנ') (2012–2015), מיגל דיאז בסדרת הפעולה של נטפליקס "קוברה קאי" (2018–הווה), ובתור ג'יימי רייס / החיפושית הכחולה בסרט גיבורי העל של DC קומיקס "בלו ביטל" (2023).
חיים אישיים

מרידואניה נולד בלוס אנג'לס, קליפורניה, למשפחה בת חמישה אחים; הוא הבן היחידי עם ארבע אחיות. הוא ממוצא מקסיקני, קובני ואקוודורי.
שם הולדתו, רומריו, הוא שילוב של השמות רמון ומריו, שמותיהם של דודיו מצד האם. מקור שמו הפרטי הוא משולוטל (אנ'), אל האש והברקים במיתולוגיה האצטקית.
הוא נכלל ברשימת פורבס 30Under30 לשנת 2022.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2013 | Dealin' with Idiots | מני |  |
| 2023 | בלו ביטל | חיימה רייס / החיפושית הכחולה | פרס סאטורן לשחקן/ית הצעיר/ה הטוב/ה ביותר בסרט (2024) |
| 2025 | דרדסים |  | דיוב |
| TBA | Killing Castro |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2012–2015 | הורים במשרה מלאה (אנ') | ויקטור גרהם | תפקיד חוזר (עונה 3) תפקיד ראשי (עונות 4–6); 51 פרקים |
| 2013 | המפענחת | סטפן קמאצ'ו | פרק: "Rules of Engagement" |
| 2016 | Mack & Moxy | טרופר אקסולו | פרק:  "S.T.E.M. Strong" |
| 2016 | שעת שיא (אנ') | איזייה | פרק: "Captain Cole's Playlist" |
| 2016 | Furst Born | שון | סרט טלוויזיה |
| 2017 | טווין פיקס | ילד (1956) | פרק: "Part 8" |
| 2018–הווה | קוברה קאי | מיגל דיאז | תפקיד ראשי (6 עונות); 55 פרקים |
| 2019–2021 | ויקטור וולנטינו (אנ') | אנדרס | דיבוב; 6 פרקים |
| 2020 | מהיר ועצבני: מרגלים על הכביש (אנ') | לוקאס | דיבוב; 3 פרקים |
| 2020–2021 | קלאופטרה בחלל | זייד | דיבוב; 11 פרקים |
| 2021 | וו טאנג: סאגה אמריקאית (אנ') | קינג טאק | פרק: "As High as Wu-Tang Gets" |
| 2022 | הבנים מציגים: שטני | אקווה אקווה | דיבוב; פרק: "An Animated Short Where Pissed-Off Supes Kill Their Parents" |
| 2022–2023 | Batwheels | סנואי | דיבוב; 4 פרקים |
| 2024 | מון גירל ושדינוזאור | מרווין אליס | דיבוב; 3 פרקים |
פרסים

| שנה | פרסים | קטגוריה | עבודה מועמדת | תוצאה |
| --- | --- | --- | --- | --- |
| 2014 | פרסי אימגן | השחקן הצעיר / טלוויזיה הטוב ביותר | הורים במשרה מלאה | מועמדות |
| 2014 | פרסי האמן הצעיר | אנסמבל צעיר מצטיין בסדרת טלוויזיה | הורים במשרה מלאה | זכייה |
| 2014 | פרסי האמן הצעיר | ההופעה הטובה ביותר בסדרת טלוויזיה - שחקן משנה | הורים במשרה מלאה | מועמדות |
| 2015 | פרסי אימגן | השחקן הצעיר / טלוויזיה הטוב ביותר | הורים במשרה מלאה | מועמדות |
| 2018 | פרסי אימגן | השחקן הצעיר / טלוויזיה הטוב ביותר | קוברה קאי | מועמדות |
| 2018 | פרסי בחירת העשרה | שחקן טלוויזיה | קוברה קאי | מועמדות |
| 2019 | פרסי האמן הצעיר | ההופעה הטובה ביותר בסדרה או בסרט סטרימינג: שחקן נוער | קוברה קאי | מועמדות |
הערות שוליים

↑  "16-Year-Old Actor Xolo Maridueña Is The First Latino 'Karate Kid'". Hispanic Network Magazine (באנגלית אמריקאית). נבדק ב-4 בספטמבר 2018. {{cite web}}:  (עזרה)
↑  "Xolo Maridueña - Martial Arts & Action Entertainment". Martial Arts & Action Entertainment (באנגלית אמריקאית). 25 באפריל 2018. נבדק ב-4 בספטמבר 2018. {{cite web}}:  (עזרה)
↑  Forbes 30 Under 30 2022: Hollywood & Entertainment, Forbes (באנגלית)
↑  הכוכב העולה שולו מרידואניה ("המפענחת", "קוברה קאי") לוהק לתפקיד הראשי בסרט הקומיקס "בלו ביטל"
| --- | --- |
בקרת זהויות :  BNE: XX6519198  GND: 1311343318  LCCN: no2021025367  VIAF: 250161514234670750000   WorldCat (עם VIAF): 250161514234670750000
לולה טאנג

| --- | --- |

 לידה:  28 באוקטובר 2002 (בת 22) ניו יורק, ארצות הברית 
 מדינה:  ארצות הברית 
 מקום לימודים:  תיכון לגארדיה  אוניברסיטת קרנגי מלון 
 פרופיל ב-IMDb
 
לולה טאנג (באנגלית: Lola Tung; נולדה ב-28 באוקטובר 2002) היא שחקנית אמריקאית. היא ידועה בתפקידה כאיזבל "בלי" קונקלין בסדרת הטלוויזיה "הקיץ שבו הפכתי ליפה", המבוססת על הרומן באותו שם מאת ג'ני האן.